കര്ണാടകയില് പുതിയ മുഖ്യമന്ത്രിക്കായുള്ള ചര്ച്ചകള് സജീവമാകുമ്ബോള് യെദിയൂരപ്പയ്ക്ക് പകരക്കാരനാര്? എല്ലാ വിഭാഗത്തില് നിന്നുമുള്ളവര്ക്കും പ്രാതിനിധ്യം നല്കി കര്ണാടക മന്ത്രിസഭാ അഴിച്ചുപണിക്കൊരുങ്ങി ബിജെപി ബാംഗ്ലൂര്: യെദിയൂരപ്പ രാജിവച്ചതോടെ കര്ണാടകയില് പുതിയ മുഖ്യമന്ത്രിക്കായുള്ള ചര്ച്ചകള് സജീവം. ബിജെപി നിരീക്ഷകരായി അരുണ് സിങ്ങും ധര്മ്മേന്ദ്ര പ്രധാനും ഇന്ന് ബാംഗ്ലൂരുവിലെത്തും. സംസ്ഥാന നേതാക്കളുമായി ചര്ച്ച നടത്തും. ബിജെപി സംഘടനാ ജനറല് സെക്രട്ടറി ബി എല് സന്തോഷ്, ഉപമുഖ്യമന്ത്രിയും ലിംഗായത്ത് നേതാവുമായ ലക്ഷ്മണ് സുവാധി, ഖനിമന്ത്രി മുരുകേശ് നിരാനി എന്നിവരാണ് പരിഗണനയില്. വൊക്കലിഗയില് നിന്നും ദളിത് വിഭാഗത്തില് നിന്നുമുള്ള നേതാക്കളെ ഉപമുഖ്യമന്ത്രിമാരാക്കാനാണ് നീക്കം. നാല് ഉപമുഖ്യമന്ത്രിമാരെ നിശ്ചയിച്ചേക്കും എന്നും സൂചനകളുണ്ട്. എല്ലാ വിഭാഗത്തില് നിന്നുമുള്ളവര്ക്കും പ്രാതിനിധ്യം നല്കി മന്ത്രിസഭാ അഴിച്ചുപണിക്കാണ് തീരുമാനം. അതേസമയം യെദിയൂരപ്പയുടെ രാജിയെതുടന്നുള്ള പ്രതിഷേധങ്ങളും സംസ്ഥാനത്ത് തുടരുകയാണ്.